Dreves Uitterdijk

Dreves UITTERDIJK (naskiĝis la  en Readtsjerk, Frislando, mortis la  en Hilversum) estis nederlanda institutestro, poste korektisto kaj esperantisto ekde 1898. Li estis ano de la Lingva Komitato de 1905 ĝis sia morto en 1940, kaj pioniro de la Esperanto-movado en Nederlando. Li mempriskribis kiel "liberpensulo kun rozkolora nuanco."

 Verkoj 
Uitterdijk verkis la unuan detalan lernolibron por nederlandanoj, surbaze de la Manuel Complet de Louis de Beaufront de 1892. La Volledig Leerboek der opkomende wereldtaal Esperanto aperis la  (la lernolibro de Jacob Leendert Bruijn, kiu aperis unu jaron pli frue en 1900 en Amsterdamo, estis nur malgranda). En majo 1902 li fondis la gazeton La Holanda Pioniro, de li redaktita kaj administrita, kiu malaperis fine de 1905 pro financaj problemoj. Li verkis vortarojn Nederlanda-Esperanto (1909) kaj Esperanto-Nederlanda (1913) kaj ekzercarojn (Oefeningsboekje, 1907, kaj Taga konversacio en Esperanto laŭ verko de Jean Borel, ĉirkaŭ 1920); li faris paroladojn, gvidis kursojn, skribis informajn artikolojn. En la 1920-aj jaroj Uitterdijk verkis novan lernolibron, Volksleerboek ("Popola Lernolibro", 1926/27) kaj tradukis amuzan bild-libron Vojaĝoj kaj Aventuroj de Sinjoro Longkrurulo (1927).

Uitterdijk helpis la starigon de la Nederlanda Esperanto-Societo "La Estonto estas Nia" en 1905. Oferinte por Esperanto en la unuaj jaroj sian tutan liberan tempon, sian energion kaj tutan ŝparmonon, li post 1905 iom malpli aktiviĝis. Tamen li prizorgis ĝis 1923 recenz-rubrikon en restarigita Holanda Pioniro. En 1925-27 li redaktis Holandan Esperanto-Pioniron kaj la propagandan publikaĵon Wereldtaal (esperante: Mondlingvo) kaj partoprenis en nova organizo Nederlanda Esperanto-Asocio (NEA).

 Verkoj 
 WAT WIL DE WERELDHULPTAAL «ESPERANTO» ?. 1926. Eld. N. V. Ontwikkeling - Amsterdam. 16 paĝoj 14 X 19 cm.

 VOLKSLEERBOEK DER W ERELDHULiTAALk. 1926. Eldonis Holanda Esperanto-Oficejo, Laren, 92 paĝoj. 15 X 22 cm.

 Honorigoj 
eta|368x368ra|La estraro de LEEN en 1907: Dirk Frans Romein, Uitterdijk (dekstre sidante), Heiman Blok kaj A. M. Valeton.

 Honora prezidanto de Nederlanda Esperanto-Ekzamena Komitato;

 Honora membro de La Estonto estas Nia;
 Honora membro de Federacio de Laboristaj Esperantistoj;
 Delegito de Universala Esperanto-Asocio ĝis 1936;
 Ekde 2015 ekzistas Dreves Uitterdijkstraat en Hago rekte apud la Zamenhofstraat kaj la Esperantoplein.

 Referencoj 

 Bibliografio 
 Foto sur p. 4. Sama foto aperis en (1935-02) La Praktiko (eo) 4 (38), p. 9 okaze de la 70-a naskiĝtago de Uitterdijk.

 Eksteraj ligiloj 
 Enciklopedio de Esperanto/U en sia originala formo en la Interreto
 Enciklopedio de Esperanto en elŝutebla versio (PDF).
  Libroj kaj aliaj dokumentoj de kaj pri Dreves Uitterdijk en la Kolekto por Planlingvoj kaj Esperantomuzeo .
  Biografia skizo (UEA 1933).

Kategorio:Nederlandaj esperantistoj
Kategorio:Akademio de Esperanto
Kategorio:Esperanto-vortaristoj
Kategorio:Steno